**ისტორია და მითოლოგია**

ქალაქი ფოთი (ფაზისი)საქართელოს ერთ-ერთი უძველესი ქალაქთაგანია. იგი წარმოიქმნა მდინარე რიონის ქვემო წელზე მცხოვრებ უძველეს მოსახლეობათა საფუძველზე ძვ.წ.აღ მე-7- მე-6 საუკუნეებში.სახელწოდება ფაზისი ქალაქმა მიიღო მდინარე რიონის ძველი სახელისაგან.

მე-4 საუკუნის (ძვ.წ.აღ) ბერძენი მწერლის ფსევდო სკილაქ კარიანდელის ცნობით, მდინარე ფაზისის ზღვაში შესართავთან გაშენებულია ელინთა ქალაქი.ფაზისი წარმოადგენდა მაღალგანვითარებულ,მრავალდარგოვან,ხელოსნური წარმოებისა და ვჭრობის ცენტრს.ფაზისის ზარაფხანაში იჭედებოდა ლეგენდარული ვერცხლის მონეტა--კოლხური თეთრი.

ძველი კოლხეთის დიდება და ბრწყინვალება თვალნათლივ აისახა თქმულებაში არგონავტების შესახებ,რომლის გმირები იასონის თავკაცობით,აიეტისა და მედეას ქვეკანაში მოგზაურობენ ოქროს საწმისის მოსაპოვებლად.1984 წელს ინგლისელი მეცნიერის ექსპედიციამ გაიარა ის გზა,რაც სამი ათასი წლის წინათ ლეგენდარულმა იასონმა თავისი „არგოთი“.სევერინმა საბერძნეთის ქალაქ ვოლოსიდან ქ.ფოთს (ფაზისი)მიაღწია და დაამტკიცა არგონავტების თქმულებაში აღწერილი მოგზაურობის შესაძლებლობა.

**ნიკო ნიკოლაძე**

1894 წელს ფოთის თავად ირჩევენ საზოგადო მოღვაწეს და პუბლიცისტს ნიკო ნიკოლაძეს. ფოთის აღმშენებლობა,პორტის ელექტროფიკაცია და მექანიზაცია, მისი უშუალო ხელმძღვანელობით იწყება. ფოთის პორტის ამოქმედებით, მან გაჭრა საქართველოსთვის ფანჯარა ევროპაში.საქართველოს დამოუკიდებლობის პერიოდში (1918-1921) ნიკო ნიკოლაძემ გერმანელ დიპლომატებს წარუდგინა იდეა, ევროპის აღმოსავლეთთან ვაჭრობის, ფოთის ნავსადგურზე გატარების საკითხზე (ბერლინი-ფოთი-პეკინი). ეს იდეა ხორცს ისხამს დღეს, ოცდამეერთე საუკუნეში, ევრაზიული და აბრეშუმის გზის სახელწოდებით.

**კოლხეთის ეროვნული პარკი**

კოლხეთის ეროვნული პარკი მდებარეობს დასავლეთ საქართველოში. იგი მოიცავს შავი ზღვის სანაპირო ზოლსა და პალიასტომის ტბის აუზს, პარკი შქმნილია კოლხეთის საერთაშორისო მნიშვნელობის მქონე ჭარბტენიანი ეკოსისტემების დაცვისა და გადარჩენის მიზნით.

 1969 წელს საქართველო შეუერთდა გაეროს რამსარის კონვენციას, ჭაობების დაცვის შესახებ, კოლხეთის ეროვნულმა პარკმა ფუნქციონირება 2000 წლიოდან დაიწყო.

**მისამართი: გურიის ქ. №222**

**ტელ :+995 577 10 18 37 / +995 577 10 18 96**

**www.apa.gov.ge**

**შუქურა**

1862 წელს ინგლისური ფირმის „ექტონ ამოს და შვილების“ ინჟინერ-მექანიკოსებმა ნაწილ-ნაწილად ჩამოასხეს თუჯის კოშკი.1864 წელს მშენებლობა დასრულდა.შუქურის შემადგენელი კონსტრუქციები ლონდონიდან ოდესაში,იქედან ბათუმში, შემდეგ კი, კომერციული თბომავლით, ქალაქ ფოთში ჩამოიტანეს.ამჟამად მასზე დამონტაჟებულია თანამედროვე სინათლის ოპტიკური აპარატი,მბრუნავი ელექტრო შუქურა.აღსანიშნავია, რომ გასული წლიდან,სრული რეაბილიტაციის შემდეგ, ფოთის შუქურა ტურისტულ მარშრუტში შევიდა. სამომავლოდ ამ ობიექტზე საზღვაო მუზეუმის განთავსება მიმზიდველი იქნება,რაც ტურიზმის განვითარებას შეუწყობს ხელს.

**მისამართი: თავდადებულის ქ.93**

 **T +995 493 27 84 03**

 **www.hydrography.ge**

**იესო ქრისტეს აღდგომის სახელობის ფოთის საკათედრო ტაძარი**

ფოთის საკათედრო ტაძარი (არქიტექტორები ა.ზელენკო და რ. მარფელდი) წარმოადგენს კონსტანტინოპოლში არსებულ წმ.სოფიას ტაძრის თითქმის ზუსტ ასლს (შემცირებული მასშტაბით).ტაძრის მშენებლობის კომიტეტს ხელმძღვანელობდა ფოთის თავი ნიკო ნიკოლაძე.ტაძარი 2000 მლოცველზე იყო გათვალისწინებული.1906 წლის 14 სექტემბერს,ჯვართამაღლების დღესასწაულზე,გურია-სამეგრელოს ეპისკოპოსმა გიორგიმ (ალადაშვილი) ტაძრის საძირკველი საზეიმო ვითარებაში აკურთხა. 1907 წლის 22მაისს ტაძრის გუმბათზე ჯვარი აღიმართა. 1932 წელს კომუნისტებმა ტაძრის თეატრად გადაკეთების გადაწყვეტილება მიიღეს. 2005 წელს კი ტაძრის შენობა გადაეცა ფოთის ეპარქიას და საზეიმოდ იკურთხა.

**ნიკოლაძის კოშკი**

ფოთის ციხის კოშკი „ნიკოლაძის კოშკის“ სახელითაა ცნობილი, რადგან მისი რეკონსტრუქცია ნიკო ნიკოლაძემ განახორციელა (ფოთში მოღვაწეობის წლებში ის აღნიშნულ კოშკში ცხოვრობდა).1578 წელს ფოთს თურქები დაეპატრონენ და ციხესიმაგრე ააშენეს მდინარე რიონის მარცხენა სანაპიროზე.რუსული ჯარის დახმარებით თურქებისაგან განთავისუფლების შემდეგ (1928) ციხის შიგნით აღმართული მეჩეთი მოიშალა. „ნიკო ნიკოლაძის“ კოშკი იმ ციხის ნაშთია და წარმოადგენს ფოთის უძველეს და უმნიშვნელოვანეს ძეგლს.

**კოლხური კულტურის მუზეუმი**

მუზეუმი დაარსდა 1933 წელს ცნობილი მხარეთმცოდნის ბესარიონ გოგოლიშვილის მიერ.1997 წლიდან აკადემიკოს ოთარ ლორთქიფანიძის მხარდაჭერით, მუზეუმის ექსპოზიცია შეივსო და გამდიდრდა.მუზეუმში ინახება ათსობით ექსპონატი,რომელშიც გაერთიანებულია ძველი კოლხეთის არქეოლოგიური, ეთნოგრაფიული და ქალაქის ისტორიის განვითარების ამსახველი მასალები.ქრონოლოგიური ჩარჩო მოცავს პერიოდს ძვ.წ.აღ. მე-3 ათასწლეულიდან ახ.წ.აღ.მე-6 საუკუნემდე,რაც იმთავითვე ასახავს ძველი კოლხეთის კულტურული განვითარების მაღალ დონეს.მრავალმხრივ საყურადღებოა მუზეუმში დაცული მცირე ზომის ბრინჯაოს ცხოველთა და კოლხეთში ნაყოფიერების, მიწათმოქმედების,მცენარეთა და ცხოველთა გამრავლების,ყოვლის შემოქმედი მიწის, უმაღლესი ღვთაების--„ღმერთების დიდი დედის“ მცირე ზომის ქანდაკება,რომლის კუთვნილებითაც მსოფლიოს ნებისმიერი ცნობილი მუზეუმი იამაყებდა. მუზეუმის ფონდ-საცავებში ინახება უნიკალური ნუმიზმატიკური მასალები:ლისი მაქაეს სტატერი,ალექსანდრე მაკედონელისა და ბიზანტიის იმპერატორ იუსტინიანეს, რუსეთის იმპერატორ ელისაბეტ პირველის სახელობის ოქროს მონეტები.

**მისამართი: ქ.ფოთი 26 მაისის ქ.9**

 **T.+995 493 27 35 02**

 **27 35 04**

**საგამოფენო დარბაზი**

ფოთის საგამოფენო დარბაზი ქალაქის კულტურული ცხოვრების ერთ-ერთი ცენტრია. მუდმივი ექპოზიციის გარდა,საგამოფენო დარბაზში ხშირად იმართება პრეზენტაციები და საინტერესო შეხვედრები.ტურისტების განსაკუთრებულ ინტერესს იწვევს ქართველი და უცხოელი მხატვრების პერსონალური თუ ერთობლივი გამოფენები, ასევე ხელთ ნაკეთი ნივთების გამოფენა-გაყიდვა. ტრადიციულად ყველა ფესტივალებსა და დღესასწაულებზე ფოთელებს და ქალაქის სტუმრებს აქვთ საშუალება გაეცნონ და შეიძინონ ადგილობრივი მხატვრების,დიზაინერების და სკულპტორების ნამუშევრები (ფერწერა,გრაფიკა,ხატწერა,თექა,გობელენი,ქსოვა,ქარგვა,ხეზე კვეთა,კერამიკა,ქვაზე კვეთა და სხვა).

 **მისამართი: კოსტავას ქ. 6**

 **T +995 493 22 09 61**

**აქტივობები**

თუ გსურთ გაერთოთ გარე აქტივობებით, როგორიცაა ნადირობა და თევზაობა.თუ მოგწონთ ცურვა,მზის აბაზანები,ზღვის სანაპიროზე პლაჟის ფეხბურთისა და ფრენბურთის თამაში,მალთაყვის სანაპირო (რომელსაც გააჩნია მაგნიტური ქვიშა და აქვს სამკურნალო თვისებები)იქნება თქვენთვის შესაფერისი ადგილი.

„ოქროს ტბა“ მდებარეობს მალთაყვის საკურორტო ზონის ტერიტორიაზე. თქვენ ასევე შეგიძლიათ ეწვიოთ საიალქნო კლუბს და იახტით გახვიდეთ შავ ზღვაში.

ტურისტებს,რომელთაც მოემსახურებათ და ზედამხედველობას გაუწევს გამოცდილი ინსტრუქტორი, შესაძლებლობა ეძლევათ დაკავდნენ წყალსათხილამურო სპორტით.

 **სასტუმროები და რესტორნები**

ჩვენს ქალაქში ტურისტებს შუძლიათ ისარგებლონ მაღალი ხარისხის მომსახურებით სასტუმროებში, რესტორნებსა და კაფე-ბარებში. ასევე შუძლიათ დააგემოვნონ უნიკალური ქართული ღვინო, ქართულ და ევროპულ კერძებთან ერთად.

,,პრაიმი“ (სასტუმრო). აკაკის ქ. №53;

,,ანკორი“ (სასტუმრო). გეგიძის ქ.№22 ტელ: (+995 493) 223600;

,,კოლხეთის ეროვნული პარკის ვიზიტორთა ცენტრი“ გურიის ქ. №222
,,პალიასტომი“ (სასტუმრო). ზ. გამსახურდიას ქ. №186. ტელ: (+995 493) 27082002;

,,მწვანე პარკი“ (სასტუმრო). გურიის ქ. №181ა;

,,რეტრო“ (კაფრ). კოსტავას №6;

,,ჯარგვალი“ (რესტორანი). გურიის ქ. №220;

,,ძველი სახლი“ აღმაშნებლის ქ. №26;

,,იასონი“ (რესტორანი) გამსახურდიას ქ. №164;

,,ოსტროვი“ (კაფე). თამარ მეფის ქ.№42;

,,დელფინლაუნჯი“ (კაფე). თამარ მეფის ქ.№42;

,,თეთრი ღამე“ (კაფე). ლიეპაიას ქ. №8/48;

,,კვიპაროსი“ (რესტორანი). კოსტავას ქ.№200;

,,არაგვი“ (ლუდის ბარი). გეგიძის ქ. №50;

,,შოთა“ (რესტორანი). გეგიძის ქ. №50;

,,სპორტკაფე“ ჭანტურიას ქ.№33;

,,ხარება“ (ღვინის სახლი). ფარნავაზ მეფის №1;

,,ძველი გემი“. რუსთაველის რკალი;

,,ფაზისი“ აბაშიძის №8 .

**ფოთში ტურიზმის განვითარების პერსპექტივა**

ფოთში ტურიზმის განვითარების საქმეს მნიშვნელოვნად განსაზღვრავს საქართველოს მთავრობის მიერ მალთაყვის საკურორტო--რეკრეაციული ზონის კეთილმოწყობისათვის გამოყოფილი უპრეცენდენტო ფინანსური სახსრები 18 500 000

ლარის ოდენობით.მასშტაბური პროექტის განხორციელების შემდეგ, ფოთი რეგიონსა და მთლიანად შავიზღვისპირეთში საინტერესო და მიმზიდველი ტურისტული და მიმზიდველი ტურისტული ცენტრი გახდება.